સરકાર… કોઈ કોઈનું નથી આ દુનિયામાં કોઈ કોઈનું નથી… અરે બ્રહ્માંડમાં ભટકતો એકાદો આત્મા… આપણી વાસનાની નિસરણી દ્વારા ધરતી ઉપર પગલાં પાડે…. અને આપણે માની લઈએ… કે આપણે… મા બન્યા ને બાપ બન્યા…. હા હા હા(હસે છે…) નથી આ દુનિયામાં કોઇ કોઈનું નથી… અરે નિસરણી છીએ… આપણે ફક્ત એક નિસરણી છીએ… સીડી છીએ… રમત ચાલી રહી છે… સંબંધોની સાપસીડી રમવાની રમત ચાલી રહી છે… ધસી જવાની… ગળી જવાની રમત રમાય છે સરકાર… અરે આ દુનિયા તો સ્વાર્થનું ખેતર છે… અહીંયા લાગણીઓના બીજ વાવશું તો ય કશું ઉગવાનું નથી… અહીંયા જીવવું હોય તો માણસ બનીને નહીં… ચાડિયા બનીને જીવો… બની જાવ ચાડિયા…. પછી નહીં રહે કોઈ વેદના કે નહીં રહે કોઈ સંવેદના…